પાટનગર દિલ્હી, મુંબઈ અને દેશના અન્ય ભાગોમાં સુરક્ષા વ્યવસ્થા મજબુત કરવામાં આવી હતી. પંજાબમાં પઠાણકોટ ખાતે હુમલા કરવામાં આવ્યા બાદ સાવચેતીના તમામ પગલાં લેવામાં આવ્યા છે. ધાર્મિક સ્થળો, મોટા મોલ, બજારો ખાતે પણ સુરક્ષા વધારી દેવામાં આવી છે. દેશમાં મહત્વપૂર્ણ સંસ્થાઓ અને અન્ય જાહેર સ્થળો ઉપર વધારાના પોલીસ અને સિકયુરિટી ફોર્સની તૈનાતી કરવામાં આવી ચુકી છે. પંજાબ ઉપરાંત ગુજરાત, ચંદીગઢ, પડોશી રાજય હરિયાણા અને જમ્મુ-કાશ્મીરમાં પણ એલર્ટની જાહેરાત કરવામાં આવી છે.